અમદાવાદઃ છેલ્લા કેટલાય અઠવાડિયાથી વધી રહેલા પેટ્રોલ - ડીઝલના ભાવે નાગરિકોના ખિસ્સા પરનું ભારણ વધાર્યું છે . મોંઘવારીના મારના પગલે નાગરિકો સતત પરેશાન થઈ રહ્યા છે . આજે અમદાવાદમાં પેટ્રોલ 0.09 પૈસાના વધારા સાથે 82.59 રૂપિયાની સપાટી પર પહોંચી ગયું છે જ્યારે ડીઝલ 0.15 પૈસાના વધારા સાથે 80.24 રૂપિયાની સપાટી પર પહોંચી ગયું છે . 4 મહાનગરોમાં પણ પેટ્રોલ - ડીઝલના ભાવ સતત વધી રહ્યા છે . દિલ્હીની વાત કરીએ તો અહીં પેટ્રોલની કિંમતમાં 9 પૈસા અને ડીઝલની કિંમતમાં 16 પૈસાનો ભાવવધારો નોંધાયો છે , નવા ભાવની સાથે દિલ્હીમાં પેટ્રોલ 83.49 રૂપિયા પ્રતિ લીટર અને ડીઝલ 74.79 રૂપિયા પ્રતિ લીટર પર મળી રહ્યું છે . સતત વધી રહેલી કિંમતનો પગલે નાગરિકોએ ભારે મુશ્કેલીનો સામનો કરવો પડી રહ્યો છે . મુંબઈમાં પેટ્રોલ અને ડીઝલના ભાવ દેશભરમાં સૌથી વધુ છે , અહીં પણ પેટ્રોલના ભાવમાં 9 પૈસાનો વધારો થયો છે જ્યારે ડીઝલની કિંમતમાં 17 પૈસાનો વધારો થયો છે . નવી કિંમતો લાગુ થયા બાદ પેટ્રોલ 90.84 રૂપિયા પ્રતિ લીટરે અને ડીઝલ 79.40 રૂપિયાની સપાટી પર પહોંચી ગયું છે . ઉલ્લેખનીય છે કે પેટ્રોલ - ડીઝલની કિંમતો નાથવાના સરકારના તમામ દાવા ફેલ થતા જોવા મળી રહ્યા છે . સોનાના ભાવમાં ઘટાડો , 20 વર્ષના સૌથી નીચલા માસિક સ્તરે , જાણો ભાવ